

**Upis djece u redovite programe Dječjeg vrtića „Tratinčica“ Pleternica  
(pedagoška godina 2025./2026.)**

Prijave za upis djece u programe Dječjeg vrtića „Tratinčica“ Pleternica provodit će se

**od 9. do 16. svibnja 2025. godine, do 12 sati**

Prijave za upis djece provodit će se isključivo putem aplikacije „e-Upisi“. Najveća je prednost aplikacije „e-Upisi“ što prijavu za upis u dječji vrtić možete poslati iz vlastitog doma. Aplikaciju je razvio Središnji državni ured za razvoj digitalnog društva, a možete joj pristupiti putem poveznice:

<https://vrtici.e-upisi.hr/dashboard>.

U slučaju poteškoća prilikom korištenja aplikacije e-Upisi molimo da iste prijavite na email: helpdesk@skole.hr i pritom navedete sljedeće informacije: naziv vrtića u koji se upisujete, podatke o podnositelju zahtjeva i djetetu (ime, prezime i OIB), ekransku sliku poteškoće, detaljan opis iste te identifikator greške, ako isti postoji.

Preduvjeti korištenja aplikacije e-Upisi su:

* dodijeljen OIB,
* posjedovanje važeće vjerodajnice za pristup sustavu,
* evidentiran odnos roditelj i dijete.

Kako biste spremni dočekali upise, molimo Vas da provjerite valjanost svoje vjerodajnice za pristup portalu e-Građani. Ukoliko ju još niste pribavili, popis svih prihvaćenih vjerodajnica nalazi se na poveznici: <https://gov.hr/hr/lista-prihvacenih-vjerodajnica/1792>.

Upisi u matični objekt Dječjeg vrtića „Tratinčica“ Pleternica, područni objekt Dječjeg vrtića „Tratinčica“ Pleternica u Kuzmici i područni objekt Dječjeg vrtića „Tratinčica“ Pleternica u Gradcu provodit će se putem prijave na matični objekt u Pleternici, a raspoređivanje djece po objektima (Pleternica, Kuzmica ili Gradac) vrši se sukladno **Planu o upisima**.

Kapacitet Dječjeg vrtića „Tratinčica“ Pleternica u matičnom je objektu:

* 17 mjesta za djecu jaslične dobi
* 5 mjesta za djecu vrtićne dobi

Kapacitet u područnom objektu u Kuzmici je:

* 16 mjesta za djecu jaslične dobi
* 10 mjesta za djecu vrtićne dobi

Kapacitet u područnom objektu u Gradcu je:

* 15 mjesta za djecu jaslične dobi
* 22 mjesta za djecu vrtićne dobi

Za podršku i pomoć pri podnošenju zahtjeva, roditelji/skrbnici mogu se obratiti dječjem vrtiću, za dogovor termina **potrebno je najaviti se** na broj mobitela 095/814-3898.

**NAPOMENA:** Prijave za obvezni PROGRAM PREDŠKOLE (djeca koja ne pohađaju vrtić) neće se provoditi putem aplikacije, nego će biti objavljena obavijest o terminu upisa.